《京师送王颐殿丞》
宋代·苏辙

忆游长安城，皆饮母卿宅。
身虽坐上宾，心是道路客。
笑言安能久，车马就奔迫。
城南南山近，胜绝闻自昔。
徘徊竟莫往，指点烦鞭策。
道傍古龙池，深透河渭泽。
山行吾不能，愧此才咫尺。
壮哉谁开凿，千顷如一席。
参差山麓近，滉荡波光射。
君时在池上，俗事厌纷剧。
望门不敢叩，恐笑尘土迹。
自従旅京城，所向愈无适。
君来曾未几，已复向南国。
扁舟出淮汴，唯见江海碧。
野人处城市，长愿有羽翮。
脱身相従游，未果聊自责。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。